ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660021492


อ้างอิงเลขที่รับแจ้ง Traffy Fondue (NL29NX)
ขอความช่วยเหลือให้เปิดใช้ห้องน้ำ-ห้องสุขา ของลานกีฬา (สนามบาสเกตบอล) บริเวณ พื้นที่สนามกีฬาหมู่บ้านพัชรัฐ ซอยคู้บอน 27 แยก 29 แขวงท่าแร้ง เขตบางเขน กรุงเทพมหานคร เนื่องจากผู้ร้องแจ้งว่า บริเวณดังกล่าวจะเป็นพื้นที่ศูนย์ชุมชนพัชรัฐ ลักษณะจะเป็นพื้นที่โล่งแจ้ง ไม่มีประตูหรือรั้วกั้น ซึ่งจะมี สนามบาสเกตบอล, สวนหย่อม, ลานเต้นแอโรบิค, ห้องยา โดยบริเวณดังกล่าวนั้นจะมีห้องน้ำ-ห้องสุขา ที่ตั้งอยู่ให้เข้าไปใช้บริการ ซึ่งจากการเข้าไปใช้บริการในลานกีฬาของหมู่บ้าน (สนามบาสเกตบอล) ทั้งผู้ร้องและประชาชนบุคคลอื่นที่อาศัยในบริเวณดังกล่าว อาทิ ผู้ปกครองของเด็ก, เด็กที่มาเล่นบาสเกตบอลนั้น พบว่าช่วงเวลาประมาณ 15.00 - 21.00 น. เป็นต้นไป ไม่สามารถที่จะเข้าไปใช้บริการห้องน้ำ-ห้องสุขา เนื่องจากว่า ไม่มีการเปิดให้ใช้งาน อีกทั้งมีการล็อกกุญแจตรงบริเวณห้องน้ำ-ห้องสุขา ถ้าหากจะต้องมีการใช้ห้องน้ำ-ห้องสุขา จะต้องไปขอใช้ห้องน้ำส่วนตัวตามบ้านพื้นที่ใกล้เคียง ผู้ร้องเห็นว่าไม่มีความเหมาะสม เบื้องต้นผู้ร้องได้เดินทางติดต่อเข้าไปที่ สำนักงานเขตบางเขน โดยได้มีการทำหนังสือและยื่นเรื่องให้กับ ผู้อำนวยการ (ผอ.) ของสำนักงานเขตฯเพศหญิง ชื่อ ท่านพิศมัย (ผู้ร้องเพียงกล่าวถึงเท่านั้น) ซึ่งผู้อำนวยการ (ผอ.) คนดังกล่าวได้ให้เจ้าหน้าที่เพศหญิง ชื่อ คุณอินทิรา (ผู้ร้องเพียงกล่าวถึงเท่านั้น) ฝ่ายพัฒนาชุมชน ดูแลรับพื้นที่บริเวณดังกล่าว ทางเจ้าหน้าที่เพศหญิงคนดังกล่าวนั้นได้มีการพูดคุยกับทางประธานหมู่บ้าน (ไม่ทราบชื่อนามสกุลและรายละเอียด) โดยทางประธานหมู่บ้านได้แจ้งให้เจ้าหน้าที่เพศหญิงคนดังกล่าวทราบว่า "จะเปิดห้องน้ำ-ห้องสุขา ให้ใช้บริการ ในช่วงเวลา 08.00 - 18.00 น. เท่านั้น" ซึ่งผู้ร้องแจ้งว่าจากการเข้าไปใช้บริการของลานกีฬาดังกล่าวแล้ว พบว่าไม่เคยไม่มีการเปิดให้ใช้งานแต่อย่างใดตามที่ประธานหมู่บ้านได้แจ้งไว้ให้กับเจ้าหน้าที่เพศหญิงคนดังกล่าว อีกทั้งผู้ร้องไม่เห็นด้วยที่จะต้องมีการจำกัดเวลาในการเข้าไปใช้บริการห้องน้ำ-ห้องสุขา ซึ่งทำให้ผู้ร้องได้เดินทางไปยังสำนักงานเขตบางเขนอีกครั้ง เพื่อติดต่อสอบถามความคืบหน้า โดยเจ้าหน้าที่เพศหญิงคนดังกล่าวแจ้งให้ผู้ร้องทราบว่า "จะต้องขึ้นอยู่กับประธานหมู่บ้าน" ผู้ร้องก็ได้สอบถามกับทางประธานหมู่บ้านแล้ว โดยประธานหมู่บ้านได้แจ้งให้ผู้ร้องทราบว่า "ห้องน้ำเสีย" ผู้ร้องจึงเห็นว่าถ้าห้องน้ำเสียก็ควรที่จะต้องมีการพัฒนาหรือมีการแก้ไขปรับปรุง เพื่อที่จะได้ใช้งานได้ตามปกติ แต่ประธานหมู่บ้านได้ปล่อยทิ้งไว้เป็นระยะเวลานานหลายปี โดยไม่มีการดูแลแก้ไขหรือปรับปรุง ผู้ร้องจึงประสงค์ให้หน่วยงานที่เกี่ยวข้องดำเนินการแก้ไขปรับปรุงและพัฒนาพื้นที่บริเวณดังกล่าว เพื่อให้ผู้ร้องและประชาชนที่อาศัยในบริเวณดังกล่าวนั้น ได้เข้าไปใช้บริการได้อย่างสะดวกต่อไป นั้น

ปัจจุบัน//แจ้งข้อมูลเพิ่มเติม// เมื่อวันที่ 29 พฤษภาคม 2566 ผู้ร้องแจ้งข้อมูลเพิ่มเติมว่าจากการสอบถามกับทางประธานหมู่บ้านแล้ว โดยประธานหมู่บ้านได้แจ้งให้ผู้ร้องทราบว่า "ห้องน้ำเสีย" แต่ผู้ร้องขอยืนยันว่า ห้องสุขาไม่ได้ชำรุดแต่อย่างใด จึงขอให้พิจารณาเปิดใช้ห้องน้ำ-ห้องสุขา โดยเร็ว รวมทั้งขอให้จัดสร้างตาข่ายล้อมสนามกีฬาบาสเกตบอล เพื่อป้องกันมิให้ลูกบาสเกตบอลกระเด็นออกนอกสถานที่ดังกล่าว

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata